রাতভর তুমুল বৃষ্টি, দেখুন কী অবস্থা কলকাতা বিমানবন্দরের

কলকাতা: রাতভর ভারী বৃষ্টিতে জলমগ্ন শহর কলকাতা। বৃষ্টির প্রভাবে নাজেহাল অবস্থা কলকাতা বিমানবন্দরেও। বিমানবন্দরের বিভিন্ন জায়গা জলমগ্ন। রানওয়েতে যদিও জল জমে থাকার খবর মেলেনি । তবে বিভিন্ন রাস্তা জলমগ্ন থাকায় বিমানবন্দরের কর্মী, পাইলট, যাত্রীদের সঠিক সময়ে পৌঁছতে সমস্যা হয়েছে বলে প্রাথমিক খবর। বেশ কিছু উড়ান দেরিতে শহর থেকে গন্তব্যে যাত্রা করেছে বলে খবর।

সোমবার রাত থেকে কলকাতা বিমানবন্দরের রাস্তায় জমতে শুরু করেছে জল। মঙ্গলবার সকালে পরিস্থিতি হয় ভয়াবহ। গতকাল রাতেও আকাশে মেঘ থাকায় বিমান চলাচলে অসুবিধা হয়েছে বলে খবর পাওয়া গিয়েছে। জল নামানোর জন্য পাম্প চালু করা হয়। জানা গিয়েছে, মোট ছ’টি পাম্প চালু করে জল বের করার কাজ শুরু হয় সকাল থেকেই। তবে বৃষ্টিতে রানওয়েতে জল জমেনি। রানওয়ে ক্ষতিগ্রস্ত হয়নি।

আরও পড়ুন: কলকাতা বিশ্ববিদ্যালয়ের সব পরীক্ষা স্থগিত

বিমানবন্দর সূত্রে খবর, প্রবল বৃষ্টির কারণে বহু যাত্রী সঠিক সময়ে বিমানবন্দরে পৌঁছতে পারেননি। বিমানবন্দরের কর্মী থেকে ক্রু মেম্বাররাও পৌঁছতে সমস্যায় পড়েন। সূত্রের খবর, এদিন সকাল থেকেই একাধিক বিমান কিছুটা সময় দেরিতে চলাচল করেছে। বেলা বাড়লে পরিস্থিতি স্বাভাবিক রাখার চেষ্টা হয়। অনেক যাত্রীই বিমানবন্দরে পৌঁছতে পারেননি বলেও খবর।

দেখুন খবর: